text: পকেটমার চক্রের সক্রিয় সদস্য গ্রেফতার - বাংলা টাইমস
  পকেটমার চক্রের সক্রিয় সদস্য গ্রেফতার
  বগুড়া জেলার আদমদীঘি উপজেলার জংশন খ্যাত শহর সান্তাহার রেলওয়ে স্টেশনে পকেটমার চক্রের একজন সক্রিয় সদস্যকে গ্রেফতার করছে সান্তাহার রেলওয়ে থানা পুলিশ।
  থানা সূত্রে জানা গেছে, বুধবার (১০ নভেম্বর) সন্ধ্যায় চিলাহাটি থেকে রাজশাহীগামী তিতুমীর আন্তঃনগর ট্রেনের 'ঙ' থেকে তুহিন নামের পকেটমার চক্রের একজন সক্রিয় সদস্যকে গ্রেফতার করা হয়। তুহিন ইসলাম বগুড়া জেলার বগুড়া সদর থানার উত্তর চেলো পাড়া মহল্লার শহিদুল ইসলামের ছেলে। তার বয়স আনুমানিক ২৪ বছর।
  এ বিষয়ে সান্তাহার রেলওয়ে থানার অফিসার ইনচার্জ শাকিউল আযম বলেন, গোপন সংবাদের ভিত্তিতে ট্রেনে অভিযানে চালিয়ে আসামিকে গ্রেফতার করা হয়। সে পকেটমার, চুরি, ছিনতাইসহ বিভিন্ন ধরনের অপরাধমূলক কাজের একজন সক্রিয় সদস্য। তার বিরুদ্ধে রেলওয়ে থানায় একটি চুরি মামলা দায়ের করে বৃহস্পতিবার (১১ নভেম্বর) আদালতের মাধ্যমে জেল হাজতে পাঠানো হয়েছে।